Tre forskellige virksomheder fik i nat ubudne gæster.

Ide-Møbler fik stjålet et ukendt antal møbler. Hos naboen Rengøring Nord, blev der stjålet et sæt bilnøgler og en sølvgrå Citroen Berlingo. Også hos Automaleren på Albert Gingesvej blev der stjålet en bil. En endnu uindregistreret sølvgrå firehjulstrækker, Chrysler Jeep, stod i en malerkabine - men kun indtil tyven havde været der.